**ОБРАЗЕЦ № 7**

*Проект*

**ДОГОВОР**

за възлагане на обществена поръчка с предмет:

**„Абонаментно обслужване и поддръжка на климатична техника, монтирана в сградите на Агенцията по геодезия, картография и кадастър и регионалните Служби по геодезия, картография и кадастър“**

Днес, \_\_\_\_\_\_\_\_\_\_\_\_\_\_\_\_ г., в гр. София, между:

**АГЕНЦИЯ ПО ГЕОДЕЗИЯ, КАРТОГРАФИЯ И КАДАСТЪР,** с адрес: гр. София, 1618, ул. „Мусала” № 1, ЕИК 130362903, представлявана от **инж. СВЕТОСЛАВ НАКОВ - ИЗПЪЛНИТЕЛЕН ДИРЕКТОР** и **ПОЛИНА ЗАШЕВА – ГЛАВЕН СЧЕТОВОДИТЕЛ,** наричанa по - долу **ВЪЗЛОЖИТЕЛ,** от една страна наричан по-долу за краткост **ВЪЗЛОЖИТЕЛ**

и

**\_\_\_\_\_\_\_\_\_\_\_\_\_\_\_\_\_\_\_\_,** със седалище и адрес на управление: \_\_\_\_\_\_\_\_\_\_\_\_\_\_\_\_\_, ЕИК \_\_\_\_\_\_\_\_\_\_\_\_\_\_, представлявано от \_\_\_\_\_\_\_\_\_\_\_\_\_\_\_\_\_\_\_\_\_ в качеството на \_\_\_\_\_\_\_\_\_\_\_\_\_\_\_\_\_\_\_\_\_\_, наричано по-долу за краткост **ИЗПЪЛНИТЕЛ,** от друга страна,

на основание чл. 112 от Закона за обществените поръчки и Решение \_\_\_\_\_\_\_\_\_\_\_ от \_\_\_\_\_\_\_\_\_\_\_\_\_\_\_\_\_\_ г. на изпълнителния директор на Агенцията по геодезия, картография и кадастър (АГКК) за класиране на участниците и определяне на **ИЗПЪЛНИТЕЛ** след проведена открита процедура за възлагане на обществена поръчка с предмет: **„Абонаментно обслужване и поддръжка на климатичната техника, монтирана в сградите на Агенцията по геодезия, картография и кадастър и регионалните Служби по геодезия, картография и кадастъра“**, открита с Решение \_\_\_\_\_\_\_\_\_\_\_\_ от \_\_\_\_\_\_\_\_\_\_\_\_ г, се сключи настоящият договор за следното:

**I. ПРЕДМЕТ НА ДОГОВОРА**

**Чл.1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да извършва извънгаранционна поддръжка на климатична техника за нуждите на АГКК, находящи се в Централно управление и 28 Регионални служби, съгласно Техническата спецификация на **ВЪЗЛОЖИТЕЛЯ**, Техническо предложение за изпълнение за поръчката – Приложение № 2, Ценовото предложение – Приложение № 3 на **ИЗПЪЛНИТЕЛЯ** и другите приложения, неразделна част от настоящия договор.

**(2)** Предметът на поръчката включва следните дейности:

**1.** Извършване на ежегодно есенно/зимно обслужване и пролетно/лятно обслужване на климатичната техника, включващо следните дейности:

• Диагностика на техническото състояние на всяко устройство и изправност на инсталацията;

• Проверка на проходимост на отводнителни тръби;

• Демонтаж, почистване или смяна на въздушни филтри;

• Почистване на външните тела на климатичната техника;

• Почистване на топлообменните повърхности на кондензатора и изпарителя;

• Проверка чистотата на вътрешния топлообменник;

• Проверка цялостта на електрическите и тръбни връзки;

• Оглед и проверка на външния топлообменник при необходимост и почистване;

• Проверка на наляганията на компресорно-хладилния кръг и при необходимост дозареждане с фреон или неговата смяна;

• Проверка и настройка на управляващата електроника на вътрешни и външни тела;

• Включване в режим на охлаждане и проверка на работните параметри на хладилната система;

• Включване в режим на отопление и проверка на работните параметри на отоплителната система;

• Попълване на протокол за извършения преглед.

**2.** Извършване на първоначален преглед, в едномесечен срок от датата на подписване на договора. При първоначалният преглед **ИЗПЪЛНИТЕЛЯТ** следва да извърши и оглед на климатичната техника, за което се съставя протокол, в който се посочват:

• обслужваната техника – вид, устройство, модел, количество и др.;

• техническо състояние на всяко устройство и изправност на инсталацията;

• дозареждане с фреон на климатиците при необходимост;

**3.** Ремонт на климатичната техника - при необходимост. Ремонтните дейности включват отстраняване на възникнали повреди, констатирани от **ИЗПЪЛНИТЕЛЯ** при извършване на техническите прегледи или по заявка на **ВЪЗЛОЖИТЕЛЯ**;

**4.** Доставка и монтаж на консумативи и резервни части при необходимост от подмяна;

**5.** Демонтаж и монтаж на климатиците при необходимост от преместване или ремонт на сградите – включително и нов тръбен път-тръби и канали до 10 метра, пълнене с фреон;

**6.** Демонтаж и последващ монтаж на външни тела на климатици.

**II. СРОК И МЯСТО НА ИЗПЪЛНЕНИЕ**

**Чл. 2 (1)** Настоящият договор се сключва за срок от **24 (двадесет и четири) месеца,** считано от датата на подписването му или до достигане на максимално допустимата стойност по договора, посочена в чл. 4, ал. 1.

**(2)** Срокът за реакция на повикване, считано от получаване на заявка на **ВЪЗЛОЖИТЕЛЯ** по телефон или електронна поща е ......................................../часа/.

**(3)** Срокът за отстраняване на проблем при налични резервни части е ............................................................. /работни дни/.

**(4)** Срокът за доставка и монтаж на резервни части, считано от одобряването на предложената оферта от **ВЪЗЛОЖИТЕЛЯ** е ............................................................. /работни дни/.

**(5)** Срок за извършване на първоначален преглед – 1 (един) месец след подписване на договора.

**Чл. 3** Място на изпълнение на поръчката – Централно управление на АГКК и Регионалните СГКК, съгласно Приложения №№ 1А, 1Б и 2 към Техническото задание за изпълнение на поръчката.

**III. ЦЕНА И НАЧИН НА ПЛАЩАНЕ**

**Чл. 4 (1)** Максимално допустимата стойност на договора е **140 000 (сто и четиридесет хиляди) лева без ДДС**.

**(2)** Цените на услугите, определени в Ценовото предложение на **ИЗПЪЛНИТЕЛЯ** (Приложение № 3), неразделна част от настоящия са, както следва:

**1.** Цена за извършване на една профилактика на 1 (един) брой климатик ...................................... **/**словом**/** лв. без ДДС;

**2.1** Цена за демонтаж на 1 (един) брой климатик ..................... **/словом/** лв. без ДДС;

**2.2** Цена за монтаж на 1 (един) брой климатик ....................... **/словом/** лв. без ДДС;

**2.3** Цена за демонтаж с монтаж на 1 (един) брой климатик ...................................... **/словом/** лв. без ДДС;

**3.** Оферираната процентна отстъпка за консумативи и резервни части от **ИЗПЪЛНИТЕЛЯ** е в размер на ……..% (попълва се съобразно Ценовото предложение на Изпълнителя).

**4.** Всички цени и предложената отстъпка са валидни за целия срок на договора.

**(3) ВЪЗЛОЖИТЕЛЯТ** заплаща на **ИЗПЪЛНИТЕЛЯ** извънгаранционната поддръжка след извършване на първоначален преглед, пролетно-лятно, съответно есенно-зимно обслужване за съответната година, в срок до 20 /двадесет/ работни дни след представяне на оригинална фактура и приемо**-**предавателен протокол, съдържащ констатации за изпълнението и подписан от лицата по чл. 15, ал. 3 от договора.

**(4)** Извършените услуги по подмяна на резервни части и модули **ВЪЗЛОЖИТЕЛЯТ** заплаща на **ИЗПЪЛНИТЕЛЯ** в срок до 20 /двадесет/ работни дни след представяне на оригинална фактура и приемо**-**предавателен протокол, съдържащ констатации за изпълнението, подписан от лицата по чл. 15, ал. 3 от договора.

**(5)** Извършените услуги по демонтаж, монтаж и монтаж и демонтаж на климатична техника **ВЪЗЛОЖИТЕЛЯТ** заплаща на **ИЗПЪЛНИТЕЛЯ** в срок до 20 /двадесет/ работни дни след представяне на оригинална фактура и приемо**-**предавателен протокол, съдържащ констатации за изпълнението, подписан от от лицата по чл. 15, ал. 3 от договора.

**(6)** В цената на предоставяните услуги са включени всички разходи за цялостното изпълнение на поръчката.

**(7)** Плащането се извършва по банков път, в български лева, по следната банкова сметка на **ИЗПЪЛНИТЕЛЯ**:

**IBAN:..................................................................**

**BІС:.....................................................................**

**Банка:.................................................................**

**(8)** Когато частта от поръчката, която се изпълнява от подизпълнител, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ,** **ВЪЗЛОЖИТЕЛЯТ** заплаща възнаграждение за тази част на подизпълнителя[[1]](#footnote-1).

**(9)** Разплащанията по ал. 8 се осъществяват въз основа на искане, отправено от подизпълнителя до **ВЪЗЛОЖИТЕЛЯ** чрез **ИЗПЪЛНИТЕЛЯ**, който го предоставя на **ВЪЗЛОЖИТЕЛЯ** в 15-дневен срок от получаването му[[2]](#footnote-2).

**(10)** Към искането по ал. 9 **ИЗПЪЛНИТЕЛЯТ** задължително предоставя становище, от което да е видно дали оспорва плащанията или част от тях като недължими[[3]](#footnote-3).

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 5. (1) ИЗПЪЛНИТЕЛЯТ** има право:

**1.** да получи цената по реда на Раздел III от настоящия договор при пълно, точно и навременно изпълнение на задълженията му по него;

**2.** да получи от **ВЪЗЛОЖИТЕЛЯ** информация и съдействие, необходими за осъществяване на задълженията му.

**(2) ИЗПЪЛНИТЕЛЯТ** е длъжен:

**1.** да предоставя услугите, предмет на настоящия договор, пълно и точно, с грижата на добрия търговец и при условията на този договор и приложенията към него;

**2.** да предоставя на **ВЪЗЛОЖИТЕЛЯ**, при поискване, информация, свързана с изпълнението по договора, както и да му осигурява възможност за осъществяване на контрол върху качественото изпълнение на задълженията по договора във всеки момент;

**3.** да осигури аварийно обслужване на климатиците в режим 24 часа в денонощието, 7 дни в седмицата, 365 дни в годината за целия срок на договора, с предложения квалифициран персонал;

**4.** в едномесечен срок от сключване на договора да извърши първоначален преглед на климатиците За отразяване на резултатите от горепосочения преглед се съставя протокол от от лицата по чл. 15, ал. 3 от договора, в който посочва обслужваната техника (вид, устройство, модел, количество и др.); техническо състояние на всяко устройство и изправност на инсталацията;

**5.** да извършва технически прегледи /пролетно-лятно обслужване и есенно-зимно обслужване/, включващи посочените в Предложение за изпълнение на поръчката (Приложение № 2) дейности;

**6.** да спазва сроковете по чл. 2, ал. 2, 3, 4 и 5 от договора;

**7.** при необходимост да извършва ремонт на климатичната техника. Ремонтните дейности включват отстраняване на възникнали повреди, констатирани от **Изпълнителя** при извършване на техническите прегледи или по сигнал на **ВЪЗЛОЖИТЕЛЯ**;

**8.** да изготви и представи констативен протокол, който съдържа количествата и типа на необходимите за подмяна резервни части, придружен с оферта за цена и срок за доставка, която подлежи на одобряване от координатора по договора от страна на **ВЪЗЛОЖИТЕЛЯ**

**9.** при необходимост да достави и монтира нови, неупотребявани и оригинални консумативи и резервни части, притежаващи сертификат за произход и качество и с поставена маркировка;

**10.** при необходимост да извърши демонтаж и последваш монтаж на външни тела на климатици;

**11.** при необходимостда дозарежда климатичната техника с фреон, за своя сметка;

**12.** при невъзможност за отремонтиране на климатичната техника да състави протокол за брак, който се подписва от представители на страните.

**13.** да уведоми своевременно **ВЪЗЛОЖИТЕЛЯ** в случай, че възникнат непреодолими затруднения, които могат да забавят или осуетят точното изпълнение на договора;

**14.** при замяна на подизпълнител, **ИЗПЪЛНИТЕЛЯТ** се задължава в 3-дневен срок от сключването на договор за подизпълнение или на допълнително споразумение за замяна на посочения в офертата подизпълнител да изпрати копие от договора или от допълнителното споразумение на адреса на **ВЪЗЛОЖИТЕЛЯ**, заедно с доказателства, че са изпълнени условията по чл. 66, ал. 2 и 11 ЗОП[[4]](#footnote-4).

**15.** при замяна или включване на подизпълнител, **ИЗПЪЛНИТЕЛЯТ** представя предварително на **ВЪЗЛОЖИТЕЛЯ** всички документи, които доказват изпълнението на условията по т. 14[[5]](#footnote-5).

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.6. (1) ВЪЗЛОЖИТЕЛЯТ** е длъжен:

**1.** да оказва необходимото съдействие на **Изпълнителя** за изпълнение на договора;

**2.** да заплаща уговорената цена по реда на **раздел III** от настоящия договор при пълно, точно и добросъвестно изпълнение;

**3.** да уведоми своевременно **ИЗПЪЛНИТЕЛЯ** в случай, че възникнат непреодолими затруднения, които могат да забавят или осуетят точното изпълнение на договора.

**4.** чрез координатора по изпълнението на договора да отправя писмени заявки до **ИЗПЪЛНИТЕЛЯ** заотстраняване на възникнали проблеми.

**5.** чрез координатора по изпълнението на договора да одобрява представената от **ИЗПЪЛНИТЕЛЯ** оферта заподмяна на резервни части.

**(2) Възложителят** има право:

**1.** да получава услугите, предмет на настоящия договор, точно, качествено и в съответствие с условията на настоящия договор и приложенията към него;

**2.** да получава информация от **ИЗПЪЛНИТЕЛЯ** и да следи за точното изпълнение на задълженията на **ИЗПЪЛНИТЕЛЯ** във всеки момент от действието на договора, без да му пречи;

**3.** да отказва да приеме изпълнението, ако то е непълно и неточно;

**4.** да получава своевременно информация относно възникването на непреодолими затруднения, които могат да забавят или осуетят точното изпълнение на договора.

**VІ. ГАРАНЦИЯ ЗА ИЗПЪЛНЕНИЕ**

**Чл. 7.** **ИЗПЪЛНИТЕЛЯТ** гарантира изпълнението на произтичащите от настоящия договор свои задължения с представена към момента на сключване на настоящия договор гаранция за обезпечаване на изпълнението в размер на \_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_\_/ лева, представляваща 5 % /пет процента/ от максимално допустимата стойност на договора без ДДС под формата на\_\_\_\_\_\_\_\_\_[[6]](#footnote-6)

**Чл. 8.** **(1)** Гаранцията по чл. 7 се освобождава в срок до 30 /тридесет/ дни след изтичане на срока по чл. 2, ал. 1. В този случай **ВъзложителяТ** освобождава гаранцията, без да начислява лихва върху нея.

**(2)** В случай че банката, издала гаранцията за изпълнение на договора, е обявена в несъстоятелност, или изпадне в неплатежоспособност/свръхзадлъжнялост, или й се отнеме лиценза, или откаже да заплати предявената от **ВЪЗЛОЖИТЕЛЯ** сума в 3 (три) дневен срок, **ВЪЗЛОЖИТЕЛЯТ** има право да поиска, а **ИЗПЪЛНИТЕЛЯТ** се задължава да предостави в срок до 5 (пет) работни дни от искането съответната заместваща гаранция от друга банкова институция, съгласувана от **ВЪЗЛОЖИТЕЛЯ**.[[7]](#footnote-7)

**(3)** Изксванията по ал. (2) се прилагат и в случай, че участникът е представил застраховка, която обезпечава изпълнението по договора, чрез покритие на отговорността на **ИЗПЪЛНИТЕЛЯ**[[8]](#footnote-8).

**(4)** В случай, че гаранцията за изпълнение е представена под формата на банкова гаранция или застраховка, освобождаването се извършва чрез предаване на оригинала на **ИЗПЪЛНИТЕЛЯ,** а в случай на представена гаранция под формата на парична сума – чрез връщането й по сметката на **ИЗПЪЛНИТЕЛЯ;**

**(5)** Гаранцията за изпълнение не се освобождава от **ВЪЗЛОЖИТЕЛЯ**,ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съда;

**(6) ВЪЗЛОЖИТЕЛЯТ** не дължи лихви върху сумите по гаранцията за изпълнение на договора.

**(7)** В случай, че **ИЗПЪЛНИТЕЛЯТ** избере, като форма на гаранция за обезпечаване на изпълнението застраховка, която обезпечава изпълнението чрез покритие на отговорността на **ИЗПЪЛНИТЕЛЯ**, тя следва да бъде предварително одобрена от **ВЪЗЛОЖИТЕЛЯ** и да отговаря на следните условия:

- Застрахователна сума – пълната стойност на договора;

- Лимит на отговорност – пълната стойност на договора;

- Застраховката да бъде сключена конкретно за техниката, предмет на договора;

- Застрахована дейност: поддръжка и ремонт на климатична техника монтирана в сгради на АГКК;

- Период на полицата – срока на действие на договора;

- Застрахователното дружество да не се освобождава от отговорност за възстановяване на щети, настъпили поради неправилни или некачествено изпълнени работи от Застрахования;

- При фалит или ликвидация на Застрахования да не се освобождава Дружеството от поетите по полицата задължения до изтичане на уговорения в полицата срок;

- Застраховката да не може да бъде прекратена преди изтичане на първоначално уговорения в полицата срок или той да бъде променен без писменото съгласие на **ВЪЗЛОЖИТЕЛЯ**;

- Застрахователната премия да е внесена изцяло при подписване на застрахователния договор.

**VIІ. ОТГОВОРНОСТ**

**Чл. 9.** При неизпълнение на сроковете по чл. 2, ал. 2, 3, 4 и 5 от този договор, **ИЗПЪЛНИТЕЛЯТ** дължи неустойка в размер на 0.10 % /нула цяло и десет на сто/ от цената по чл. 4, ал. 1 от договора за всеки ден забава, но не повече от 10 % /десет на сто/ от максимално допустимата стойност на договора.

**Чл. 10.** **ВЪЗЛОЖИТЕЛЯТ** има право да търси обезщетение за претърпени загуби и пропуснати ползи по общия ред, ако те надхвърлят общата стойност на уговорената неустойка.

**Чл. 11.** Изплащането на неустойки по този договор не лишава изправната страна по договора от правото да търси обезщетение за вреди и пропуснати ползи по общия ред.

**VIII. ПРЕКРАТЯВАНЕ НА ДОГОВОРА**

**Чл. 12. (1)** Настоящият договор се прекратява:

1. с изтичане на срока по чл. 2, ал. 1 и изпълнението на всички задължения на страните;
2. с достигане на максимално допустимата стойност по чл. 4, ал. 1 на договора;
3. по взаимно съгласие на страните, изразено писмено;
4. при настъпване на обективна невъзможност за изпълнение за период по-дълъг от 30 (тридесет) дни;
5. при прекратяване, без правоприемство на юридическо лице – страна по договора.
6. **ИЗПЪЛНИТЕЛЯТ** използва подизпълнител, без да е декларирал това в офертата си или изрично пред **ВЪЗЛОЖИТЕЛЯ**;
7. **ВЪЗЛОЖИТЕЛЯТ** прекратява договора в случаите по смисъла на чл. 118, ал. 1 от ЗОП.

**Чл. 13. (1)** **ВЪЗЛОЖИТЕЛЯТ** има право да развали договора при пълно или частично неизпълнение от страна на **ИЗПЪЛНИТЕЛЯ;**

**(2)** При разваляне на договора при условията на чл. 87-88 от ЗЗД, изправната страна е длъжна да отправи 7-дневно писмено предизвестие до другата;

**(3)** В случаите на разваляне на договора по вина на **ИЗПЪЛНИТЕЛЯ, ВЪЗЛОЖИТЕЛЯТ** задържа изцяло гаранцията за изпълнение, а дължими неустойки, чийто размер не се покрива от гаранцията, има право да търси по общия ред.

**IX. КОНФИДЕНЦИАЛНОСТ**

**Чл. 14. ИЗПЪЛНИТЕЛЯТ** се задължава да не разпространява информация за **ВЪЗЛОЖИТЕЛЯ**, станала му известна при или по повод сключването или изпълнението на договора, съгласно условията на Споразумението за конфиденциалност, неразделна част от настоящия договор.

**Х. СЪОБЩЕНИЯ**

**Чл. 15.** **(1)** Всички съобщения между страните, свързани с изпълнението на този договор, са валидни, ако са направени в писмена форма от координаторите по ал. 3 и са изпратени на посочените в този договор адреси за кореспонденция между страните.

**(2)** За дата на получаване се счита:

1. дата на предаването **-** при предаване на съобщението на ръка;

2. датата на пощенското клеймо на обратната разписка **-** при изпращане по пощата;

3. датата на получаването **-** при изпращане по факс.

**(3)** Валидни адреси за кореспонденция и координатори по този договор са:

**ЗА ВЪЗЛОЖИТЕЛЯ:**

Адрес: 1618 София, ул. "Мусала" № 1

Координатор/и по договора: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Тел: \_\_\_\_\_\_\_\_\_\_\_\_\_\_\_\_\_\_ факс: \_\_\_\_\_\_\_\_\_\_\_\_\_\_\_\_\_ Ел. поща: \_\_\_\_\_\_\_\_\_\_\_\_\_\_

**ЗА ИЗПЪЛНИТЕЛЯ:**

Адрес: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Координатор/и по договора: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Тел: \_\_\_\_\_\_\_\_\_\_\_\_\_\_\_\_\_\_ Факс: \_\_\_\_\_\_\_\_\_\_\_\_\_\_\_\_\_ Ел. поща: \_\_\_\_\_\_\_\_\_\_\_\_\_\_

**(4)** При промяна на адреса за кореспонденция или лицата - координатори по ал. 3, съответната страна е длъжна да уведоми другата в тридневен срок от промяната.

**(5)** При преобразуване без прекратяване, промяна на наименованието, правно-организационната форма, седалището, адреса на управление, предмета на дейност, срока на съществуване, органите на управление и представителство, вида и състава на колективния орган на управление на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в 7-дневен срок от вписването й в съответния регистър.

**(6)** Подаването на сигнал за възникнала повреда на климатичната техника се извършва по телефон или чрез електронна поща.

**XI. СПОРОВЕ**

**Чл. 16. (1)** Породените от този договор или отнасящи се до него спорове между страните, включително споровете, породени от или отнасящи се до неговото тълкуване, недействителност, неизпълнение или прекратяване се решават чрез преговори между тях. Постигнатите договорености се оформят в писмена форма и се превръщат в неразделна част от договора.

**(2)** В случай че страните не постигнат договореност по реда на ал. 1, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българското право по общия исков ред.

**ХII. ЗАКЛЮЧИТЕЛНИ РАЗПОРЕДБИ**

**Чл. 17. ИЗПЪЛНИТЕЛЯТ** се задължава да не прехвърля правата и задълженията си или част от тях по настоящия договор, освен с изричното писмено съгласие на **ВЪЗЛОЖИТЕЛЯ**.

**Чл. 18.** Нищожността на някоя клауза от договора не води до нищожност на друга клауза или на договора като цяло.

**Чл. 19.** За всички неуредени въпроси във връзка с изпълнението и прекратяването на договорите за обществени поръчки се прилагат разпоредбите на Търговския закон и на Закона за задълженията и договорите.

**Чл. 20.** Неразделна част от настоящия договор са следните приложения:

Приложение № 1 – Споразумение за конфиденциалност;

Приложение № 2 – Предложение за изпълнение на поръчката на **ИЗПЪЛНИТЕЛЯ**;

Приложение № 3 – Ценово предложение на **ИЗПЪЛНИТЕЛЯ**;

Приложение № 4 - Техническо задание на **ИЗПЪЛНИТЕЛЯ.**

Настоящият договор се изготви и подписа в два еднообразни екземпляра - по един за всяка от страните.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

1. Този текст се оставя само в случай, че ще се използва подизпълнител. [↑](#footnote-ref-1)
2. Този текст се оставя само в случай, че ще се използва подизпълнител. [↑](#footnote-ref-2)
3. Този текст се оставя само в случай, че ще се използва подизпълнител. [↑](#footnote-ref-3)
4. Този текст се оставя само в случай, че ще се използва подизпълнител. [↑](#footnote-ref-4)
5. Този текст се оставя само в случай, че ще се използва подизпълнител. [↑](#footnote-ref-5)
6. При подписване на договора се попълва "банкова гаранция", "парична сума“ или „застраховка, която обезпечава изпълнението по договора“, преведена по сметката на ВЪЗЛОЖИТЕЛЯ в зависимост от представената гаранция за изпълнение. [↑](#footnote-ref-6)
7. Този текст се оставя само в случай на представена банкова гаранция. [↑](#footnote-ref-7)
8. Този текст се оставя само в случай на представена застраховка. [↑](#footnote-ref-8)