**ОБРАЗЕЦ № 7.1**

**СПОРАЗУМЕНИЕ ЗА КОНФИДЕНЦИАЛНОСТ**

Днес, \_\_\_\_\_\_\_\_\_\_\_\_ 2016 гoд. в гр. София, между:

**АГЕНЦИЯ ПО ГЕОДЕЗИЯ, КАРТОГРАФИЯ И КАДАСТЪР,** с адрес: гр. София, 1618, ул. „Мусала” № 1, ЕИК 130362903, представлявана от **инж. СВЕТОСЛАВ НАКОВ - ИЗПЪЛНИТЕЛЕН ДИРЕКТОР**, наричан по-долу за краткост **ВЪЗЛОЖИТЕЛ**, от една страна

и

\_\_\_\_\_\_\_\_\_\_\_\_\_\_\_\_\_\_\_\_, със седалище и адрес на управление гр. \_\_\_\_\_\_\_\_\_\_\_\_\_\_\_\_\_, ЕИК: \_\_\_\_\_\_\_\_\_\_\_\_\_\_\_, представлявано от \_\_\_\_\_\_\_\_\_\_\_\_\_\_\_, наричано по-долу за краткост **ИЗПЪЛНИТЕЛ**,от друга страна,

се сключи следното споразумение за конфиденциалност, което представлява неразделна част от договор №.................................................................................................. за възлагане на обществена поръчка с предмет: **„Абонаментно обслужване и поддръжка на климатичната техника, монтирана в сградите на Агенцията по геодезия, картография и кадастър и регионалните Служби по геодезия, картография и кадастър“**,сключен между същите страни.

**1. ИЗПЪЛНИТЕЛЯТ** потвърждава, че по време на действието на горепосочения договор за извършването на услуга по абонаментното обслужване и поддръжка на климатици за нуждите на АГКК, ще има достъп до Поверителна Информация. По смисъла на настоящото споразумение изразът "Поверителна Информация" означава информация (търговска, техническа, научна, оперативна, административна, финансова, маркетингова, бизнес, свързана с авторски права или друга) устна или писмена, която се отнася за **ВЪЗЛОЖИТЕЛЯ** и неговата дейност и е предоставена съгласно споразумението.

**2.** Предвид предоставянето на Поверителна Информация, **ИЗПЪЛНИТЕЛЯТ** се съгласява да я третира като строго поверителна и да предприема всички необходими мерки (включващи както указаните в това споразумение, така и други) за запазване на тази поверителност.

**3. ИЗПЪЛНИТЕЛЯТ** се задължава да ползва Поверителната информация единствено за изпълнение на договора и за никакви други цели.

**4. ИЗПЪЛНИТЕЛЯТ** се задължава да не разкрива Поверителната информация пред други лица, освен на посочените в т. 6 по-долу.

**5.** Поверителната Информация не се разкрива и разгласява пряко или косвено на други клиенти на **ИЗПЪЛНИТЕЛЯ.**

**6.** Настоящото споразумение не забранява разкриване на Поверителната Информация:

**6.1.** На партньори, директори и служители на **ИЗПЪЛНИТЕЛЯ**, на които поверителната информация е необходима при изпълнение на договора за възлагане на обществена поръчка;

**6.2.** На партньори, директори и служители на **ИЗПЪЛНИТЕЛЯ**, които да имат достъп до тази Поверителна Информация, с оглед осъществяването на процесите за преглед и контрол на качеството на работа при **ВЪЗЛОЖИТЕЛЯ**.

**6.3.** С предварително писмено съгласие от страна на **ВЪЗЛОЖИТЕЛЯ**.

**6.4.** Дотолкова, доколкото такова разкриване на Поверителна Информация се изисква по закон.

**6.5.** Дотолкова, доколкото такова разкриване на Поверителна Информация се изисква по силата на разпореждане или изискване на регулаторен орган, с които **ИЗПЪЛНИТЕЛЯТ** е задължен да се съобрази.

**6.6.** На консултанти, в случаите на изискан професионален съвет от **ИЗПЪЛНИТЕЛЯ** при условия относно поверителността, които имат същия ефект, както условията по настоящото споразумение.

**7**. По искане на **ВЪЗЛОЖИТЕЛЯ**, **ИЗПЪЛНИТЕЛЯТ** се съгласява да предостави цялата Поверителна Информация, която е под формата на документи или в друга веществена форма, освен:

**7.1.** В случаите на разкриване на Поверителна Информация, съгласно т. 6.4 и т. 6.5 по-горе.

**7.2.** Доколкото по разумна преценка на **ИЗПЪЛНИТЕЛЯ**, се запазва достатъчно документация, която е необходима да подкрепи даден съвет, доклад или мнение.

**8.** Достъпът до Поверителна информация е ограничен до директори, служители и консултанти на **СТРАНИТЕ.**

**9. ИЗПЪЛНИТЕЛЯТ** се задължава да информира всяко лице, което получава Поверителна Информация съгласно т. 6.1 и т. 6.2 за условията на това споразумение.

**10.** Настоящото споразумение няма да се прилага за Поверителна Информация, която е:

**10.1.** Достъпна в публичното пространство по времето, когато е получена от **ИЗПЪЛНИТЕЛЯ;**

**10.2.** Достъпна в публичното пространство след момента, в който е получена от **ИЗПЪЛНИТЕЛЯ**, но по начин, който не представлява неоторизирано разкриване на информация от същия;

**10.3.** Вече е във владение на **ИЗПЪЛНИТЕЛЯ** преди разкриването й от АГКК.

**10.4.** Самостоятелно разработена от **ИЗПЪЛНИТЕЛЯ.**

**11.** Настоящото споразумение влиза в сила от датата на подписването си и се сключва за срока на договора, освен ако не бъде прекратено писмено от **ВЪЗЛОЖИТЕЛЯ**.

**12. ИЗПЪЛНИТЕЛЯТ** потвърждава, че Поверителната Информация няма да послужи като основа за договор между него и **ВЪЗЛОЖИТЕЛЯ**.

**13. ИЗПЪЛНИТЕЛЯТ** гарантира, че ще работи като основна страна или ще ръководи проекта по договора, а не като агент или посредник на което и да е лице, компания или фирма.

**14. ИЗПЪЛНИТЕЛЯТ** гарантира, че неизпълнение или забавяне от страна на **ВЪЗЛОЖИТЕЛЯ** по отношение упражняването на право по това споразумение, няма да се третира като отказ от такова право или частично упражняване на право.

**15.** Това споразумение се подчинява и се тълкува съгласно българското право и всеки спор, възникнал по повод на споразумението ще бъде отнасян и окончателно разрешаван от българските съдилища.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**